**ฉบับยกเลิก****Update ถึง ระเบียบฯ (ฉ.๒/๒๕๔๕)****ยกเลิกโดยระเบียบคณะกรรมการข้าราชการฝ่ายศาลปกครอง** **ว่าด้วยเงินค่าธรรมเนียม เงินค่าปรับ และเงินกลาง พ.ศ. ๒๕๕๘**ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินค่าธรรมเนียม เงินค่าปรับ และเงินกลางพ.ศ. ๒๕๔๔ อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินค่าธรรมเนียม เงินค่าปรับ และเงินกลาง พ.ศ. ๒๕๔๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"ศาล" หมายความว่า ศาลปกครองหรือตุลาการศาลปกครอง"สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลาง หรือสํานักงานศาลปกครองในภูมิภาคต่าง ๆ"เลขาธิการ" หมายความว่า เลขาธิการสํานักงานศาลปกครอง"เจ้าหน้าที่การเงิน" หมายความว่า ข้าราชการฝ่ายศาลปกครองซึ่งได้รับมอบหมายหรือแต่งตั้งตามระเบียบนี้ให้ปฏิบัติงานด้านการเงินและบัญชีของสํานักงานศาล"เงินค่าธรรมเนียม" หมายความว่า เงินค่าธรรมเนียมศาลในการฟ้องคดีหรือการอุทธรณ์หรือเงินค่าธรรมเนียมในการบังคับคดีตามคําพิพากษาหรือคําสั่งของศาล"เงินค่าปรับ" หมายความว่า เงินค่าปรับที่ศาลสั่งลงโทษตามมาตรา ๖๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒"เงินกลาง" หมายความว่า เงินที่คู่กรณีหรือผู้ที่เกี่ยวข้องนํามาวางสํานักงานศาลเพื่อชําระให้แก่คู่กรณีอีกฝ่ายหนึ่ง หรือนํามาวางสํานักงานศาลตามบทบัญญัติของกฎหมาย และให้หมายความรวมถึงเงินที่ได้จากการบังคับคดีเพื่อชําระให้แก่คู่กรณีตามคําพิพากษาหรือคําสั่งของศาลข้อ ๔ หลักเกณฑ์และวิธีปฏิบัติเกี่ยวกับการรับเงินและการคืนเงินที่มิได้กําหนดไว้ในระเบียบนี้ให้ปฏิบัติตามระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน พ.ศ. ๒๕๔๒ โดยอนุโลมข้อ ๕ ให้เลขาธิการเป็นผู้รักษาการตามระเบียบนี้ และให้มีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้ข้อ ๖ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด หมวด ๑การรับเงิน ข้อ ๗ ในกรณีที่สํานักงานศาลรับเงินค่าธรรมเนียม เงินค่าปรับ หรือเงินกลาง ให้เจ้าหน้าที่การเงินออกใบรับเงินไว้เป็นหลักฐานใบรับเงินค่าธรรมเนียม เงินค่าปรับ และเงินกลาง ให้เป็นไปตามแบบที่เลขาธิการกําหนดข้อ ๘ ให้สํานักงานศาลเปิดบัญชีเงินฝากธนาคารโดยใช้ชื่อบัญชี "เงินค่าธรรมเนียมและเงินค่าปรับของสํานักงานศาล (ระบุชื่อ)........................." กับธนาคารซึ่งเป็นรัฐวิสาหกิจ จํานวนสองบัญชี คือ บัญชีประเภทเผื่อเรียกหรือออมทรัพย์ และบัญชีประเภทกระแสรายวัน โดยให้ตกลงเงื่อนไขกับธนาคารว่าสํานักงานศาลจะฝากเงินเข้าบัญชีประเภทเผื่อเรียกหรือออมทรัพย์ แต่จะถอนเงินผ่านบัญชีประเภทกระแสรายวันข้อ ๙ ให้สํานักงานศาลนําเงินค่าธรรมเนียมและเงินค่าปรับฝากเข้าบัญชีประเภทเผื่อเรียกหรือออมทรัพย์ตามข้อ ๘ ในวันที่ได้รับเงินนั้น หรืออย่างช้าภายในวันทําการถัดไปข้อ ๑๐ ให้สํานักงานศาลเปิดบัญชีเงินฝากธนาคารโดยใช้ชื่อบัญชี "เงินกลางของสํานักงานศาล (ระบุชื่อ)..........................." กับธนาคารซึ่งเป็นรัฐวิสาหกิจ จํานวนสองบัญชี คือ บัญชีประเภทเผื่อเรียกหรือออมทรัพย์ และบัญชีประเภทกระแสรายวัน โดยให้ตกลงเงื่อนไขกับธนาคารว่าสํานักงานศาลจะฝากเงินเข้าบัญชีประเภทเผื่อเรียกหรือออมทรัพย์ แต่จะถอนเงินผ่านบัญชีประเภทกระแสรายวันข้อ ๑๑ ให้สํานักงานศาลนําเงินกลางฝากเข้าบัญชีประเภทเผื่อเรียกหรือออมทรัพย์ตามข้อ ๑๐ ในวันที่ได้รับเงินนั้น หรืออย่างช้าภายในวันทําการถัดไปหมวด หมวด ๒การถอนคืนเงิน ข้อ ๑๒ ในกรณีที่ต้องดําเนินการถอนคืนเงินค่าธรรมเนียมและเงินค่าปรับ ให้ศาลบันทึกไว้ในสํานวนคดีว่าจ่ายคืนให้แก่ผู้ใด เป็นจํานวนเท่าใด แล้วออกใบสั่งคืนเงินดังกล่าว โดยให้ตุลาการศาลปกครองหนึ่งคนลงลายมือชื่อไว้ในใบสั่งคืนจํานวนสองฉบับ แล้วให้ผู้รับเงินลงลายมือชื่อรับเงินทั้งสองฉบับเพื่อรวมไว้ในสํานวนคดีหนึ่งฉบับ และเก็บไว้เป็นหลักฐานการจ่ายเงินของสํานักงานศาลอีกหนึ่งฉบับใบสั่งคืนเงินค่าธรรมเนียมและเงินค่าปรับ ให้เป็นไปตามแบบที่เลขาธิการกําหนดข้อ ๑๓ ในกรณีที่ต้องดําเนินการถอนคืนเงินกลาง ให้เจ้าหน้าที่การเงินจัดทําใบรับคืนเงินกลางจํานวนสองฉบับ แล้วให้ผู้รับเงินลงลายมือชื่อรับเงินทั้งสองฉบับ เพื่อรวมไว้ในสํานวนคดีหนึ่งฉบับและเก็บไว้เป็นหลักฐานการจ่ายเงินของสํานักงานศาลอีกหนึ่งฉบับใบรับคืนเงินกลาง ให้เป็นไปตามแบบที่เลขาธิการกําหนดข้อ ๑๔ การจ่ายคืนเงินค่าธรรมเนียมและเงินค่าปรับตามข้อ ๑๒ หรือการจ่ายคืนเงินกลางตามข้อ ๑๓ ให้ผู้อํานวยการสํานักงานศาลหรือผู้ที่ได้รับมอบหมายลงนามในเช็คร่วมกับเจ้าหน้าที่การเงินสั่งจ่ายจากบัญชีเงินฝากธนาคารประเภทกระแสรายวันตามข้อ ๘ หรือข้อ ๑๐ แล้วแต่กรณีข้อ ๑๕ ให้สํานักงานศาลกันเงินค่าธรรมเนียมและเงินค่าปรับไว้ในบัญชีธนาคารเพื่อการถอนคืนจนกว่าคดีจะถึงที่สุด และเมื่อสิ้นปีงบประมาณให้สํานักงานศาลถอนเงินค่าธรรมเนียมและเงินค่าปรับเฉพาะคดีที่ถึงที่สุดแล้วและศาลมิได้สั่งคืน พร้อมทั้งดอกเบี้ยจากบัญชีธนาคารเพื่อนําส่งเป็นรายได้แผ่นดินภายในเดือนตุลาคมของทุกปีข้อ ๑๖ ดอกเบี้ยที่เกิดจากการนําเงินกลางของสํานักงานศาลฝากธนาคารตามข้อ ๑๑ ให้สํานักงานศาลถอนจากบัญชีธนาคารเมื่อสิ้นปีงบประมาณ แล้วนําส่งเป็นรายได้แผ่นดินภายในเดือนตุลาคมของทุกปีผู้มีอํานาจลงนาม ประกาศ ณ วันที่ ๗ มีนาคม พ.ศ. ๒๕๔๔ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง อื่นๆ **ระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินค่าธรรมเนียม** **เงินค่าปรับ และเงินกลาง (ฉบับที่ ๒) พ.ศ. ๒๕๔๕**